**REPUBLIKA HRVATSKA
KOMERCIJALNO-TRGOVAČKA ŠKOLA SPLIT**
KLASA:

URBROJ:

Split, 20.9.2024.

**POZIV ZA PRIJAVU NASTAVNIKA STRUKOVNIH PREDMETA
ZA SUDJELOVANJE NA ERASMUS+ PROJEKTU**

**Akreditirani projekt br. 2024-1-HR01-KA121-VET-000210316 u okviru programa Erasmus+ Ključna aktivnost 1 u području strukovnog obrazovanja i osposobljavanja**

Komercijalno-trgovačka škola Split dobila je Erasmus akreditaciju u području strukovnog obrazovanja i osposobljavanja koja vrijedi od 1. veljače 2024. do 31. prosinca 2027. Na temelju Odluke o dodjeli bespovratnih sredstava za provedbu Erasmus+ projekta, Agencija za mobilnost i programe EU odobrila je naš projektni prijedlog u okviru Poziva za 2024. godinu.

Ciljevi projekta uključuju:

1. Jačanje strukovnih kompetencija učenika i nastavnika kroz mobilnost.
2. Promicanje europskih vrijednosti, ključnih kompetencija i jednakih mogućnosti.

**Tko se može prijaviti:** Projekt je namijenjen nastavnicima strukovnih predmeta smjerova **prodavač** i **komercijalist**, koji će imati priliku boraviti u **Bragi, Portugal**, u periodu od 16.11.2024. do 30.11.2024. godine

Projektom će se omogućiti sudjelovanje za **3 nastavnika**:

* **1 nastavnik** će biti u pratnji učenika tijekom čitave mobilnosti,
* **2 nastavnika** će sudjelovati u strukturiranim tečajevima ili job shadowingu, s tim da će **jedan nastavnik sudjelovati u edukaciji tijekom prvog tjedna**, a **drugi nastavnik tijekom drugog tjedna** mobilnosti.

**Kriteriji za odabir nastavnika za pratnju/mentoriranje učenika i sudjelovanje u edukaciji/job shadowingu:**

1. Nastavnik strukovnih predmeta
2. Sudjelovanje u radu Erasmus+ projektnog tima
3. Znanje engleskog jezika.
4. Vođenje izvannastavnih aktivnosti/školskih projekata.
5. Motivacijsko pismo na hrvatskom jeziku.
6. Životopis na engleskom jeziku.

**Povjerenstvo za odabir kandidata** čine: djelatnica stručne službe, nastavnik/ica strukovnih predmeta i jedan član/ica Erasmus+ tima.

**Prijava nastavnika:** Nastavnici se prijavljuju putem sljedeće poveznice: <https://forms.gle/DZfURfyuudU3dVvk9>

Rok za prijavu je **27. 9. 2024.** Razgovori s kandidatima održat će se **30.9.2024.** u 13:30 sati. Rezultati će biti objavljeni **1.10.2024. na mrežnim stranicama škole** (rang lista kandidata sa zaporkama), a rok za žalbe je **2.10. 2024.**

**Prijavom za sudjelovanje nastavnici prihvaćaju sljedeće:**

1. Sudjelovat ću u svim pripremnim i aktivnostima vezanim uz mobilnost, virtualnim i međunarodnim aktivnostima te obavezama po povratku s mobilnosti.

Program Erasmus+ sufinanciran je sredstvima Europske unije, a u Republici Hrvatskoj provodi ga Agencija za mobilnost i programe EU.

Erasmus+ koordinatorica: Ravnateljica:

Magda Barišić, dipl. oec dr. sc. Mirela Maričić